**R E F E R A T**

af ekstraordinær generalforsamling i Ejerforeningen Nordstrand.

**Mødetid : Tirsdag, den 2. april 2019 kl. 19.00**

**Mødested : Gildesalen på Nordstrand**

**Referent : Lars Fogh-Andersen**

**-0-0-0-0-0-0-0-0-0-0-0-0-0-0-0-0-0-0-0-0-0-**

Formanden Henrik Carlsen bød velkommen og indledte den ekstraordinære generalforsamling med at foreslå at administrator, advokat Lars Fogh-Andersen, valgtes til dirigent. Der var ikke andre forslag, hvorfor generalforsamlingen enstemmigt valgte Lars Fogh-Andersen.

Lars Fogh-Andersen gennemgik indkaldelsen og konstaterede at den ekstraordinære generalforsamling var lovligt indvarslet og beslutningsdygtig.

På generalforsamlingen var der repræsenteret 24 ejere med en samlet stemmevægt på 1802 stemmer efter fordelingstal.

**2) Valg af medlemmer til Bestyrelsen:**

Der er 4 ubesatte poster i Bestyrelsen, og ved den ordinære generalforsamling var der ingen kandidater, der stillede op.

Lars Fogh-Andersen forklarede hvilke konsekvenser det vil have for Foreningen, hvis der ikke er en bestyrelse.

Der blev diskuteret følgerne af at ejerne, på Generalforsamlingen, ikke med den nødvendige majoritet på mere end 2/3 havde bakket op om forslaget om, at ikke herboende skulle kunne stille op til bestyrelsesvalg (§17.2) .

Herefter stillede 3 beboere sig til rådighed for bestyrelsesarbejde. Henrik Carlsen indvilgede i at tage et år mere i Bestyrelsen.

Således blev følgende valgt:

Elsebeth Frank Bjerregaard, 204, 1.tv.

Henriette Jørgensen, 250, 1.tv.

Benny Andersen, 250, 1. th.

**Den samlede bestyrelse består herefter indtil næste generalforsamling af**

**Henrik Carlsen, Ingelise T Hansen, Elsebeth Frank Bjerregaard, Henriette Jørgensen og Benny Andersen.**

**3) Fornyet afstemning vedrørende ændringer i vedtægt:**

Lars Fogh-Andersen gennemgik punkterne og der var forskellige bemærkninger fra salen.

Resultatet blev at de forslag til vedtægtsændringer der opnåede 2/3 flertal på den ordinære generalforsamling alle blev vedtaget med langt over det krævede 2/3 flertal.

De fleste delforslag opnåede 100 % tilslutning, mens det forslag der blev vedtaget med færrest stemmer opnående tilslutning fra 1582(21 ejere) mens 220(3 ejere) var imod.

Den nyvalgte bestyrelse vil snarest drøfte hvorvidt man i tråd med det vedtægtsforslag der netop har været til behandling fortsat vil forsøge at liberalisere adgangen til at blive valgt til bestyrelsen, herunder om herboende kriteriet skal ophæves og om der eventuelt skal kunne vælges eksterne bestyrelsesmedlemmer, der slet ikke er ejere. De gennemførte vedtægtsændringer tinglyses når det er afklaret om der er udsigt til yderligere ændringer indenfor en overskuelig fremtid. Vedtægtsændringerne er gældende fra og med den 2. april 2019 og de reviderede vedtægter vil snarest blive lagt på hjemmesiden.

**4) Forslag om tilladelse til opsætning af varmepumper på egne altaner.**

Der fremkom indsigelse mod at dette forslag kom til afstemning og punktet blev af dirigenten derfor udskudt til behandling under punktet eventuelt.

**5) Eventuelt.**

Dirigenten redegjorde i forslagsstillerens fravær for varmepumpeforslaget, og det kunne umiddelbart konstateres at der ikke blandt de fremmødte var tilslutning hertil. Flere var bekymrede for risikoen for støjgener for naboer.

En ejer følte sig generet af hundetisseri og det vil blive påtalt af administrator overfor hundens ejer/udlejer.

Derefter takkede Henrik Carlsen de afgående bestyrelsesmedlemmer og rettede en speciel tak til Else Jepsen for hendes mangeårige arbejde i bestyrelsen og i særdeleshed for hjælp med regnskab.

Henrik Carlsen informerede angående de renoverede trappeopgange. Firma Erling Christensen er ved at lægge sidste hånd på arbejdet og forventer arbejdet afsluttet snarest. Har nogen bemærket mangler der fortsat ikke er udbedret kan Henrik kontaktes.

Herefter erklærede dirigenten den ekstraordinære generalforsamling for afsluttet.

Som dirigent og referent:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lars Fogh-Andersen

Underskrevet af:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Henrik Carlsen